Skimuseet

Skimuseet i Oslo er en samling av ski og annet vinterutstyr. Det ble åpnet i 1923 og eies av Foreningen til Ski-Idrettens Fremme. Frem til 1951 holdt det til i en egen fin bygning (som ble totalskadet i en brann i 1968) ved Frognerseteren (like nord for der Skistua ligger idag). I forbindelse med ombyggingen av Holmenkollbakken i 1951 ble samlingene flyttet til nye lokaler i selve hoppet. Her hadde det tilhold frem til 1983 da nye lokaler ble sprengt inn i fjellet ved siden av hoppet.

Foruten gamle og nye skityper (rundt 800 par) mange som har tilhørt våre fremste idrettsutøvere, og skiutstyr, har Skimuseet skiutstyr fra polarekspedisjonene til Nansen og Amundsen med blant annet en kopi av selve teltet som ble reist på Sydpolen i 1911. Museet inneholder dessuten et skimakerverksted, premiesamlinger gitt av vintersportsutøvere og et spesialbibliotek med bøker relatert til vintersport.

En egen samling viser utviklingen av skibindingen fra den enkle vidjebindingen eller lærstroppen til de moderne og spesialiserte skibindingene.

Fra september 2015 er Birgitte Espeland direktør ved Skimuseet.

 Direktører 

 Birgitte Espeland 2015–
 Karin Berg 1984–2015

 Eksterne lenker 

 Holmenkollen.com: Skimuseet (informasjon om museet, åpningstider m.m.)

Kategori:Museer i Oslo
Kategori:Bydel Vestre Aker
Kategori:Skimuseer
Kategori:Museer etablert i 1923
Kategori:Sport i bydel Vestre Aker